GiliGold/VAD_KnessetCorpus huggingface dataset:
יעקב אשר: אני חושב, אני לא יודע בוודאות, אבל יכול להיות שעם קצת הקלות נוספות, יכול להיות שאפשר, כי כל הקלה כזאת נותנת 200 פה 200 שם, 100 שם ו-300 שם, והנה עוד 2,000–3,000 יסתובבו עם פתיחת השנה.
ישראל אייכלר: אני רוצה להבין מה שאת האומר.
ישראל אייכלר: אם למשל, תהיה קצת הקלה עם המשפחתונים - - -
יעקב אשר: יהיה קצת יותר צפוף.
יעקב אשר: אתה יודע, האויב של הטוב הוא הטוב ביותר.
<קריאה: לא לספור בלטות.
<קריאה: מכסה גדולה יותר.
יעקב אשר: עדיף שילד יהיה במעון טיפה יותר צפוף, טיפה, עד גבול שזה סכנה לחייו או משהו כזה, מאשר שהוא יהיה סתם במקום לא מוסדר, בלי שום פיקוח ובלי שום דבר.
ישראל אייכלר: זאת אומרת, לשנה אחת, הוראת שעה?
יעקב אשר: על הרעיון הזה דיברתי בכלל כהוראת שעה במיוחד במקומות צפופים יותר, אולי לעשות את זה.
ישראל אייכלר: זאת אומרת, אפשר עוד לעשות את זה השנה?
יעקב אשר: קודם כל , תודה על מה שנעשה.
יעקב אשר: דבר שני שאני מפנה כהארה, עם אל"ף, אני יודע שיש הרבה מקומות שבהם חלק מהסנקציה, ואני בעד סנקציות לכאלה שעושים בעיות בהפעלה או משהו כזה, סנקציות קטנות, אתה יודע, 'פטש' ביד, קוראים לזה אצלנו, מכה קטנה כדי שלא יעשו עוד פעם, שהסנקציה לא תהיה במספר התלמידים כי אנחנו מענישים את עצמנו בסופו של דבר.
יעקב אשר: הייתי לוקח סנקציה מסוג אחר ולא אומר לאותו מעון שאם הוא טעה ולא עשה משהו בדיוק כמו שצריך, ולא מילא את ההוראות כמו שצריך, אז הוא נענש בזה ששמים לו פחות ילדים.
יעקב אשר: נכון שהוא מפסיד מזה, אבל גם הציבור הכללי מפסיד מזה.
יעקב אשר: תמצאו סנקציה אחרת.
יעקב אשר: דבר שלישי, יש בקשות לשינויים.
יעקב אשר: אני יודע על בקשה בשני מעונות בקום מסוים – אני אתן אחר-כך את הפרטים לגלית – שבו הם רוצים להעביר, יש להם פחות ביקוש עכשיו לתינוקות, יש להם פחות בקשה לתינוקות והם רוצים יותר פעוטות.
יעקב אשר: כדי לעשות את זה, אתה צריך לעשות הסבה ולקבל את האישור.
יעקב אשר: אמרו להם מהמשרד, אין לנו זמן או היה חופש או היה משהו, לא באים עכשיו לעשות אישורים בשטח, כנראה באמת יש לחץ גדול עליהם, אני לא בא בטענות.
יעקב אשר: אבל לדעתי, חברים, עם קצת מאמץ, כמה כאלה הסבות, אתם פותרים עוד מאות ילדים.
ישראל אייכלר: כמה מקומות?
ישראל אייכלר: מאות?
יעקב אשר: אני מכיר מקום אחד, בכפר חב"ד, שתי כיתות שביקשו להסב את זה מתינוקות לפעוטות.
יעקב אשר: כי מה לעשות?
יעקב אשר: לא יצא בדיוק אותו דבר.
יעקב אשר: יש יותר פעוטות.
יעקב אשר: אתם יודעים שבשעת חירום עושים כל מיני דברים, עד הקו האדום כמובן, לא על חשבון שום דבר אחר, אבל לעשות את המאמץ גם בעניין הזה.
יעקב אשר: עוד מילה אחת, אדוני היושב-ראש, לחד-הורים אין עדיפות?
יעקב אשר: צריכה להיות עדיפות, עד כמה שאני יודע.
<קריאה: עד הגבלה של הכנסה לנפש.
ישראל אייכלר: אנחנו נדבר גם על זה.
יעקב אשר: אני לא נכנס לזה, אני מסיים, אדוני.
יעקב אשר: משפחתונים – זאת ההשלמה, אולי יש פה חלק מהאנשים שלא יעניין אותם משפחתונים כל-כך כי הם לא בעלי משפחתונים.
יעקב אשר: משפחתון הוא כולו - - -
ישראל אייכלר: כל בעל משפחה רוצה משפחתון.
יעקב אשר: אבל אני לא בא מצד בעל המשפחה שרוצה משפחתון כי הם לא עושים שם מי יודע מה פרנסה.
ישראל אייכלר: לא, אני מדבר על בעל משפחה שרוצה לשים את הילד שלו במשפחתון.
יעקב אשר: אני אומר שזאת ההשלמה, חייבת להיות.
יעקב אשר: וכאן, אדוני היושב-ראש, אני רוצה שתצטרף גם אתה לקריאה הזאת לשר הרווחה.
יעקב אשר: היה תקציב של 30–40 מיליון שקל, והם יודעים את זה, שזה היה בשביל לתת את הגידול הטבעי, כי ארבע שנים לא טופל הגידול הטבעי במשפחתונים.
יעקב אשר: ארבע שנים כאילו לא נולדו ילדים יותר, נלקח התקציב הזה.
יעקב אשר: הודיע בוועדה פקיד משרד האוצר שלקחו את זה לפריפריה, וזה לא היה נכון, התברר כלא-נכון.
ישראל אייכלר: מה קורה עכשיו?
יעקב אשר: אין כסף.
יעקב אשר: צריך את 30–40 מיליון - - -
ישראל אייכלר: אז בוא נשמע את התשובה של הגברת צוק.
יעקב אשר: הלוואי שיש לה את התשובה.
יעקב אשר: אני רק מבקש דבר אחד – לפחות תעלו את זה בפני חיים כץ, אמורה להיות ישיבה בהמשך להצעה דחופה לסדר היום בוועדת הכספים.
ישראל אייכלר: אנחנו נבקש את זה עכשיו, בסיכום הדיון.
יעקב אשר: היתה הצעה דחופה לסדר-היום שלי, ואמורה להיקבע בוועדת הכספים ישיבה שנייה בנושא הזה, בפעם בהשתתפות השר.
יעקב אשר: אני מקווה שעם הלחץ שלך והלחץ של כולנו – וזה לא יכול לחכות לדיוני התקציב כי דיוני התקציב זה רק בינואר.
יעקב אשר: 30–40 מיליון נותן בערך 500 משפחתונים, קרי: 3,000 ילדים.
ישראל אייכלר: אנחנו נעשה את זה.
ישראל אייכלר: עוד נקודה אחת, גברת מיכל, לפני שאת עונה.
ישראל אייכלר: דיברנו בדיון הקודם שדורשים 800 שעות לימוד בשביל שאישה תוכל לנהל משפחתון או להיות עובדת.
ישראל אייכלר: אני בטוח שאם אתם תקלו גם בעניין הזה, יהיו לנו עוד המון-המון משפחתונים והמון-המון מסייעות במשפחתונים שיוכלו לקלוט את הילדים.
ישראל אייכלר: אז אולי גם בזה תהיה לך בשורה לפני שאתם הולכים.
<מיכל צוק: מאחר שאני צריכה לצאת, אני אנסה להגיד עוד כמה דברים, ואחר-כך הבמה כאן של גלית.
<מיכל צוק: וכל דבר נוסף שנדרש מאתנו, אתם יודעים שאנחנו תמיד זמינים ואני אשמח להשלים את מה שנדרש.
<מיכל צוק: קודם כל, הנושא התקציבי של המשפחתונים – כמשרד הכלכלה, לפני ההעברה למשרד העבודה, היה לנו בסיכום התקציבי כסך שהיה אמור להיות מיועד להרחבה של המשפחתונים.
<מיכל צוק: לפי מה שאני יודעת, כן נדרשנו לתת הפחתה וקיצוץ, והכסף הזה ירד בין היתר בגלל הסיפור הזה, הוא היה חלק מקיצוץ שאנחנו כמשרד הכלכלה נדרשנו לתת.
ישראל אייכלר: קיצוץ עבור מה?
יעקב אשר: כאילו בשביל הפריפריה.
<מיכל צוק: אני אומרת את מה שאני יודעת.
<מיכל צוק: אני לא יודעת מעבר לזה - - -
ישראל אייכלר: אבל את לא יודעת לאן זה הלך.
<מיכל צוק: אני לא יודעת לאן זה הלך.
<מיכל צוק: אני יודעת מה אנחנו נדרשנו לתת.
<מיכל צוק: אני יודעת שאנחנו נדרשנו לתת, כמשרד הכלכלה, 300 מילון שקל, מתוכם 100 מיליון שקל שהיו בתחום של התעסוקה, שהורידו גם את הרחבת ההיצע של הבינוי וגם את הרחבת ההיצע של המשפחתונים.
<מיכל צוק: אגב, המהלך הזה של נגב-גליל, אני לא יודעת מה הם קיבלו.
<מיכל צוק: אני יודעת מה אנחנו נדרשנו לתת, וזה אני יודעת, וזה גם יש לנו בכתובים.
<מיכל צוק: זה כן צריך להיאמר.
ישראל אייכלר: ויש סיכוי שהשר יחזיר את זה?
<מיכל צוק: אנחנו נמצאים עכשיו בדיונים תקציביים.
<מיכל צוק: הממשלה אמורה לשבת ביום חמישי כדי לגבש את הצעת התקציב הממשלתי.
<מיכל צוק: אין ספק שכל הנושא של הרחבת ההיצע, גם של בינוי וגם של משפחתונים עולה.
<מיכל צוק: אני עוד לא יודעת להגיד לאן זה הולך כי עוד אין לנו הסכמה חתומה עם משרד האוצר, אז אין לי בשורה חוץ מלהגיד שאנחנו מודעים לזה ואנחנו מעלים את הצורך בהרחבת ההיצע בכל המישורים.
<מיכל צוק: בנושא ה-800 שעות, תענה גלית.
<מיכל צוק: אני אגיד שבמסגרת הדיונים שלנו - - - הארגוניים ומערכת מעונות היום עולים המון-המון נושאים שקשורים לאופי ההכשרה ואיך אפשר לעשות הכשרה וכמה היא יכולה להיות מודולרית.
<מיכל צוק: לחלק מהדברים כבר נתנּו הקלות.
<מיכל צוק: יש עוד דברים שמנסים לתת ושיהיו.
<מיכל צוק: אני יודעת ששאלת לעניין גננות – גלית, תנסי להתייחס בפירוט ברגע שרשות הדיבור תהיה אצלך.
ישראל אייכלר: אני רוצה תשובה למשפחות.
<מיכל צוק: אני אומרת לכל אחד מהאנשים – תשובות פרטניות ממש, כל אחד מה שצריך תתנו אתם - - -
ישראל אייכלר: אני לא רוצה תשובות, אני רוצה פתרונות, כי תשובות ראיתי.
<מיכל צוק: ברמת פתרונות – מי שדיברה על האחים, אני חושבת שהיה לכם איזשהו בלבול, אז תיכף תגידו אתם.
<מיכל צוק: עוד לא יצאה תשובה פורמלית?
<קריאה: לא, עוד לא יצאה.
ישראל אייכלר: העיקר, אני רוצה שיהיה להם פתרון, היום או מחר.
<מיכל צוק: ולגבי האחרים, אני אומרת עוד פעם, יש לנו את השמות, אבל תבואו אלינו, וגם אם יש עוד פניות כאלה, את מה שאנחנו נדע לעשות אנחנו נעשה.
<מיכל צוק: כלומר, גם לעזור בקשר גם כשהארגונים בחופש, ואם אנחנו נמצא עוד מקום בקרבת מקום או באיזור או איפה שיהיה נוח, אז אנחנו נוכל לעזור בהפניה של אותם הורים - - -
<קריאה: מיכל, אבל אין מענה.
<קריאה: מיכל, אין מענה.
<קריאה: אנשים מתקשרים ואין מענה.
ישראל אייכלר: אפשר לדרוש מהמעונות לשים תורן?
<מיכל צוק: רק רגע.
<מיכל צוק: אני אומרת ביושר, אנחנו נעשה כמיטב יכולתנו בהקשר הזה.
<מיכל צוק: יכול להיות שבסוף יש אימא עם ילדה - - -
<שלומית אבינח: סליחה שאני מתפרצת לדברייך – הרשימות של המקומות הפנויים, עכשיו בסד הזמנים של הלחץ, לפחות בשכונה או באיזור, אני הצעתי למיכל במסגרת ההתכתבות שלנו, שמשפחה שנדחית, עכשיו בסד הזמנים – הרשת שהם נרשמו לה או רשתות נוספות שהן מעונות מסובסדים, שמשרד הכלכלה ידווח להורים, כמו ששלחו אותך לרשימה של 30–40 מקומות ותחפשי לבד, שזה יהיה מעודכן און-ליין, נכון ל-8 באוגוסט, אלה המקומות הפנויים.
<שלומית אבינח: אני חושבת שזה יקל מאוד.
<מיכל צוק: אני גם אמרתי, זה רעיון מצוין.
<מיכל צוק: אני אגיד איפה הקושי שלנו כרגע וצריך לחשוב איך עושים את זה מערכתית כי זה הרי ממש משבוע שעבר.
<מיכל צוק: .
<מיכל צוק: הרשימות שלנו יש כרגע, ויש לנו את רשימת כל המעונות ויש לנו רשימה של המעונות שבהם יש ועדות קבלה.
<מיכל צוק: מה שאין לנו זה מי יש לו מעון שהוא מלא, כי יכול להיות שיש מעון שהוא קיים והוא נמצא אצלנו ברשימות, אבל הוא מלא.
<מיכל צוק: אנחנו לא יודעים להגיד מי פנוי, אין לי רשימה כזאת, אנחנו לא מנהלים אותה.
<מיכל צוק: לכן אמרתי, יכול להיות שאנחנו נוכל - - -
ישראל אייכלר: אמרתם שבשבוע הבא אולי תהיה לכם רשימה?
<מיכל צוק: איך התהליך עובד?
<מיכל צוק: התהליך עובד בכך שכל מעון שבו הוא רואה שיש לו בקשה לרישום שהיא מעבר לתפוסה שמאושרת לו, מעבר למספר הילדים שהוא יכול להכניס, הוא מודיע לנו ואז מתחיל תהליך ועדות הקבלה.
<מיכל צוק: אם אני מעון ויש לי 30 ילדים ונרשמו אליי 30 אנשים, אני לא צריכה לעשות שום דבר עם משרד הכלכלה - - -
<שלומית אבינח: אז אתם יודעים שאין שם מקומות, הוא לא מופיע ברשימה שלכם.
<מיכל צוק: לא.
<מיכל צוק: או שיש מעון שיש בו 30 ילדים ויש בו 25 מקומות.
<מיכל צוק: את שני אלה אני לא מכירה.
<שלומית אבינח: אבל לפחות נדע בסד זמנים, זה יכול לעזור.
<משה סוויסה: אולי מעונות שיש בהם 100 מקומות, ונרשמו רק 70, אז בגמר הרישום הם יודיעו למשרד הכלכלה.
<מיכל צוק: לכן אמרתי, יכול להיות שאנחנו נבקש בשנה הבאה מהמעונות להגיד לנו את זה ממילא ואז נוכל לפרסם את זה.
ישראל אייכלר: היום אתם לא יכולים?
<מיכל צוק: לא, היום אין לי את זה.
<עדי יזהר: מצד שני, יכול להיות מעון עם תפוסה מלאה ממש, נניח 22 לעומת 22 ילדים, כמו במעון "בית פרידה", שהוא לא מעון - - - ומספיק שמישהו – אני היום רשומה כי הרכזת דאגה להיות, והיום דיברתי עם שלומית מנהלת המעון, והיא אמרה, את רשומה, שמך מצוי כסטנד-ביי.
<עדי יזהר: עזבי את זה שהמעון הוא עד ארבע, ואצלי זה לא אופציה.
<עדי יזהר: אם היה מעון גם עד שבע, כדי שאני אצא לעבודה – עד ארבע זה בעיה, אם הוא היה עד לחמש, עכשיו הייתי - - -
<קריאה: אין שעת הארכה אצלכם?
<עדי יזהר: אין שם שעת הארכה, ב"בית פרידה".
<עדי יזהר: אבל מה שיקרה זה, גם אם יתבטל מקום שם – כיום זה 22 ילד לעומת ה-22, הטענה היא המטראז'.
<עדי יזהר: לא מוכנים אפילו לצרף עוד ילד ל-23 בגלל המטראז'.
<עדי יזהר: הכיתה רחבה ומטופלת יפה.
<עדי יזהר: אבל גם עם עכשיו - - -
ישראל אייכלר: אם זו בעיה כזאת, אז תשבי איתם - - -
<עדי יזהר: גם אם חמישה ילדים יבטלו את הרישום למעון הזה, וניוותר עם חמישה מקומות פנויים, אתם לא תדעו - - -
ישראל אייכלר: אז בואי נשמע את התשובה, מה הדרך כדי לדעת את זה.
<מיכל צוק: לכן אמרתי, הרעיון שהעלתה שלומית ומה שעולה פה בדיון, אמרנו, זה בהחלט רעיון יפה.
<מיכל צוק: יכול להיות שמבחינת תשתית נוכל לעשות אותו רק לשנה הבאה.
<מיכל צוק: כרגע, בנקודת הזמן הזאת כל פנייה שמגיעה אלינו, אנחנו נעשה את מירב המאמצים.
<מיכל צוק: זה גם הפניות האלה וגם מגיעות אלינו המון פניות.
<מיכל צוק: ננסה לעשות את מירב המאמצים בכוחות שלנו, ניצור קשר עם כל המעונות ברדיוס ולנסות לראות מי פנוי.
<מיכל צוק: כרגע זה פרטני.
<מיכל צוק: זה לא שיש לנו בלחיצת כפתור או שיש בסיס מידע מסודר.
<מיכל צוק: את זה צריך יהיה ליצור תשתיתית לעתיד לבוא.
<מיכל צוק: כרגע, בצדק אתם אומרים, העתיד לבוא הוא חשוב אבל הוא לא דחוף.
<מיכל צוק: דחוף כרגע זה לסייע לכל הורה שיש לו בעיה נקודתית, ואנחנו נעשה את זה הכי-הכי פרטני שאפשר.
ישראל אייכלר: אני רוצה להבין, במערכת אין רישום - - -
<מיכל צוק: אחר-כך יהיה.
<מיכל צוק: כשההורים יירשמו וזה יתעדכן בעוד מספר שבועות או חודשים - - -
ישראל אייכלר: בעוד שבועות או חודשים?
<מיכל צוק: תלוי, תלוי בהורים.
<מיכל צוק: את זה אתם יודעים כי בצורה משותפת אנחנו עובדים עם ההורים, יש דווקא רישום, מגיעות בקשות לרישום בקצב יפה.
<שלומית אבינח: אנחנו כתבנו מכתב בעקבות הדיון הקודם.
<מיכל צוק: נכון, וגם אנחנו עובדים עם הארגונים, והארגונים מריצים את זה להורים ואנחנו מאוד-מאוד הקלנו השנה, גם ביכולת של הארגונים לעמוד בהוראות שלנו מבחינת ההסכם.
<מיכל צוק: כי למשל בשנה שעברה היה הסכם מאוד ארוך ומאוד מסורבל, והרבה פעמים הורים שכבר נרשמו וכבר ידענו להגיד להם מה הדרגה שלהם, לא יכלו להיות רשומים ולקבל דרגה כי עוד לא נחתם ההסכם עם הארגונים.
<מיכל צוק: מאוד-מאוד הקלנו את זה השנה.
<מיכל צוק: היום ההסכם לכל מי – וזה רוב המערכת – שהיה לו הסכם אתנו בשנה שעברה זה רק הסכם הארכה.
<מיכל צוק: אז אנחנו צופים ומקווים שהתהליך הזה יהיה יותר מהר.
<מיכל צוק: כלומר, בכל מה שתלוי בנו.
ישראל אייכלר: עוד שאלה אחת מאוד חשובה: אלה שיתקבלו באיחור, הם יוכלו להגיש בקשה לדרגות גם באיחור, או שיגידו להם: כבר איחרתם - - -
<גלית יעקובוב: מה זה, יתקבלו באיחור?
<גלית יעקובוב: הרי מי שהתקבל עכשיו, גם אם הוא מגיש בספטמבר או באוקטובר - - -
ישראל אייכלר: אבל עד שתדעו, אני מבין שזה שבועות.
ישראל אייכלר: עד שתדעו על המקומות הריקים ותמלאו אותם, זה שבועות או ימים?
<גלית יעקובוב: מי שמגיש בספטמבר או באוקטובר, מקבל מספטמבר.
<גלית יעקובוב: ואני מזכירה לכם משהו שהוא מאוד חשוב, ואנחנו גם מפרסמים אותו ונדאג לפרסם אותו שוב, שמספיק רק מסמכי היסוד - - -
ישראל אייכלר: כן, דיברנו על זה בדיון הקודם.
<גלית יעקובוב: ולא מציג את כל התלושים.
<גלית יעקובוב: הוא מציג רק את אישור הקבלה ותעודת הזהות - - -
ישראל אייכלר: רק אישור קבלה ותעודת זהות ועוד מסמך אחד - - -
<קריאה: - - - שנכנס בינואר - - -
ישראל אייכלר: אבל הוא לא מקבל מהתחלה.
<מיכל צוק: זו הקלה מאוד גדולה ואנחנו נעביר אותה עוד פעם גם לארגונים.
<מיכל צוק: כל הורה, רק אחרי שהוא התקבל, מגיש את שלושת המסמכים הפשוטים.
<מיכל צוק: הרי בדרך-כלל הקושי הוא באישורי שעות עבודה ובתלושי שכר.
<מיכל צוק: זה לאחר-כך.
<מיכל צוק: כרגע כל הורה שיגיש את מינימום המסמכים, בעצם הוא יכול לקבל מספטמבר אם הוא הגיש את זה בספטמבר או באוקטובר.
<מיכל צוק: כלומר, זה לחודש הגשת הבקשה ואחורה.
<מיכל צוק: ולכן ככל שאנחנו עכשיו, בשבוע-שבועיים האחרונים נסגור את הסיפור של ועדות הקבלה, נוכל, וזה כבר קורה יחד עם המוקד, לעבוד עם הארגונים כדי שכמה שיותר הורים יגישו כגמה שיותר מהר את מסמכי היסוד.
<מיכל צוק: ואחר-כך אני חושבת שזה ייתן מענה להמון-המון מהבקשות של הבעיות שלא - - -
ישראל אייכלר: יש לי שאלה טכנית – אם תיפתח שנת הלימודים, ואדם פותח משפחתון לפי הקריטריונים המקלים שלכם או מפנה עוד מקומות לעוד ילדים, יוכלו בהמשך השנה באוקטובר, בנובמבר, גם להכניס אותו?
<מיכל צוק: כן, המערכת היא חיה.
ישראל אייכלר: זהו, זה לא סגור לכל השנה.
<מיכל צוק: המערכת היא דינמית.
יעקב אשר: השאלה היא אחת: האם כרגע אפשר לזרז את הטיפול בבקשות כאלה?
יעקב אשר: שזה רק פיקוח - - -
<שלומית אבינח: הם העבירו את הבקשה להרחבה?
יעקב אשר: כן, כן.
יעקב אשר: אני לא דואג כרגע דווקא למשהו מסוים.
יעקב אשר: אני מביא את זה כדוגמה.
יעקב אשר: לכאורה יש עוד 20 כאלה.
<מיכל צוק: אז כן, כי אנחנו רואים את ההיגיון המקצועי.
ישראל אייכלר: אם זה דבר שניתן לתיקון, אז אני כבר רגוע.
יעקב אשר: רק כמה שיהיה יותר מוקדם, זה יותר טוב.
ישראל אייכלר: אני רוצה להודות לך, מיכל צוק, המשנה למנכ"ל והממונה על התעסוקה, וברכות – אני לא יודע כמה את שמחה.
ישראל אייכלר: אנחנו מאוד שמחים שיש לכם כבר שר.
<מיכל צוק: אני שמחה.
<מיכל צוק: אני חושבת שעם הגיבוי ועם הרוח הגבית ועם ההובלה שלו נוכל לעשות כאן הרבה דברים יפים.
ישראל אייכלר: יהיה לכם גיבוי וחיים כץ הוא אדם בעל ניסיון.
ישראל אייכלר: נדמה לי שהוא העביר פה 160 חוקים כשהוא היה יושב-ראש ועדת העבודה והרווחה, דבר שאף אחד לא יכול לעשות.
ישראל אייכלר: וכשיש גב חזק, אז גם אתם תוכלו יותר לדחוף דברים - - -
<מיכל צוק: אין ספק, ואמרתי לכם ופתחתי שאני חושבת שהנושא הזה ועוד נושאים אחרים חשוב, אבל גם הנושא הזה יוכל לעשות הרבה ואני יודעת שהוא מאוד-מאוד חשוב לו.
ישראל אייכלר: אז שיהיה לכם בהצלחה ולכולנו, השינוי המבורך הזה.
<מיכל צוק: תודה רבה לכם.
<מיכל צוק: אז גלית כאן וחגי כאן.
יעקב אשר: את תתני תשובות פרטניות?
<גלית יעקובוב: אני אתן תשובות גם פרטניות וגם רחבות יותר.
ישראל אייכלר: את רוצה לענות עכשיו או אחרי הארגונים?
<גלית יעקובוב: מה שתגידו, אני פה.
ישראל אייכלר: ברשותך, אנחנו ניתן לארגונים כדי שתוכלי להשיב לכולם.
ישראל אייכלר: את הרי רושמת.
ישראל אייכלר: ארגון "נעמ"ת", נורית טננבאום, בבקשה.
<שרה סטרקובסקי שילון: רציתי להגיד על המצב הנתון.
<שרה סטרקובסקי שילון: המצב הנתון עכשיו, שיש לנו עדיין מעונות, בעיקר באיזורים המבוקשים שההורים לא קיבלו עדיין תשובות.
<שרה סטרקובסקי שילון: אחד הדברים שמאוד מציקים, בנושא הזה של ערעורים וקבלה למעונות – 2,000 ילדים נדחו, דרך אגב, רק ב"נעמ"ת" – זה שאין תשובה.
<שרה סטרקובסקי שילון: כמו שאמרו כאן, הם מצלצלים, הם גם לא מקבלים אישור על קבלת הפקס במקום שאליו הם נדרשים לשלוח את הפקס על ערעור.
<שרה סטרקובסקי שילון: לפעמים הם אפילו לא יודעים על מה הם מערערים ומדוע הם לא התקבלו.
<שרה סטרקובסקי שילון: זו לקונה שצריך לפתור אותה כי זה מעורר המון תחושות לא נעימות בציבור - - -
ישראל אייכלר: שאני אבין את השאלה – אתם מעבירים למשרד הכלכלה את כל הנתונים?
<שרה סטרקובסקי שילון: כל הנתונים, כל הדברים, יושבים עם ועדת קבלה - - -
ישראל אייכלר: אם אתם כבר יודעים, אז למה ההורה לא שומע מכם - - -
<שרה סטרקובסקי שילון: כל הקטע של קבלה ודחייה זה בסמכות משרד הכלכלה.
<שרה סטרקובסקי שילון: אנחנו לא יכולים להגיד אפילו לאנשים - - -
ישראל אייכלר: גם את מי שכן קיבלתם, משרד הכלכלה לא יכול להגיד?
<שרה סטרקובסקי שילון: מי שקיבלנו – אנחנו מדברים על ועדות קבלה – זה אחרי ערעור.
<שרה סטרקובסקי שילון: ועד שלא הגיע הערעור אנחנו לא יכולים להגיד למי שהתקבל עדיין שהוא התקבל.
ישראל אייכלר: והערעור זה במשרד הקבלה?
ישראל אייכלר: לא אצלכם?
<שרה סטרקובסקי שילון: הערעור זה במשרד הכלכלה, הם יקבלו טופס, יש טופס מיוחד - - -
ישראל אייכלר: זאת אומרת, אם יש לכם 100 מקומות, אז ה-100 הראשונים שקיבלתם לא צריכים את משרד הכלכלה, נכון?
<שרה סטרקובסקי שילון: אם יש מאה מקומות במעון, כמו שנאמר, ויש רק מאה נרשמים, אין ועדת קבלה.
ישראל אייכלר: אבל מאה ההורים האלה יודעים שהם רשומים?
<שרה סטרקובסקי שילון: כן, כי חובה על המנהלת להגיד להורה שנרשם – דרך אגב, זו עוד בעיה קטנה, כל מנהלת חייבת לרשום כל אדם שנכנס ומבקש להירשם.
<שרה סטרקובסקי שילון: היא לא יכולה לשאול אותו.
<שרה סטרקובסקי שילון: היא תשאל אותו: נרשמת ב"ויצ"ו"?
<שרה סטרקובסקי שילון: נרשמת בעוד מעון?
<שרה סטרקובסקי שילון: אף אחד גם לא יענה על זה כי כולם מנסים למצוא מקום.
<שרה סטרקובסקי שילון: היא חייבת לרשום כל מי שנכנס.
ישראל אייכלר: אגב, זה דבר שאפשר לתקן בתקנה.
ישראל אייכלר: לא שלא יירשמו, אלא שאתם און-ליין תראו במחשב – מי שיש לו כבר מקום ב"ויצ"ו", שלא יתפוס לי מקום ב"נעמ"ת", ומי שיש לו מקום ב"נעמ"ת", שלא יתפוס ב"אמונה".
ישראל אייכלר: זו פעולה מחשבית אצלכם במשרד.
<שרה סטרקובסקי שילון: זה דבר אחד.
<שרה סטרקובסקי שילון: המנהלת רואה את מספר הנרשמים.
<שרה סטרקובסקי שילון: היא חייבת להגיד להם, תשמעו, במעון שלי תהיה ועדת קבלה.
<שרה סטרקובסקי שילון: חובה עליה, מטעם המשרד, נכון?
<שרה סטרקובסקי שילון: המשרד מחייב מנהלת להודיע שתהיה ועדת קבלה.
<שרה סטרקובסקי שילון: יש ועדת קבלה, יושבת המנהלת עם הרכזת, עם נציג משרד הכלכלה ונציג חברת רואי החשבון שדנים בטפסים שההורה הגיש, ושם מחליטים.
<שרה סטרקובסקי שילון: מחליטים לא רק על מי שהתקבל, אלא גם כל רשימת הממתינים.
<שרה סטרקובסקי שילון: היום אנחנו מקבלים את כל שאר הנרשמים בדירוג של ממתינים.
<שרה סטרקובסקי שילון: את ה-לא היא מעבירה מיד.
<שרה סטרקובסקי שילון: היא חייבת להעביר מיד את התשובות השליליות, כי תוך חמישה ימים ההורה חייב לערער.
<שרה סטרקובסקי שילון: ההורה המערער שולח פקס, ולא מקבל תשובה כי הוא לא מקבל אפילו מסמך - - -
<קריאה: לא ידעתי שזה תוך חמישה ימים.
<קריאה: אני הגשתי את זה רק אחרי עשרה ימים.
<שרה סטרקובסקי שילון: אצלנו ב"נעמ"ת" אומרים את זה במפורש.
<עדי יזהר: אני רוצה לציין שכן קיבלתי תשובה מהמשרד, וגם מנהלת המעון עצמה - - -
<קריאה: לא, זה קיבלת מהארגון.
<קריאה: היא מדברת על משרד הכלכלה.
<שרה סטרקובסקי שילון: אני מדברת כששולחים את הטופס בפקס עם הערעור, אתה לא מקבל חזרה אישור שהתקבל, ואז מתחילים טלפונים, כמו שאומרים שלבנה נותנת - - -
ישראל אייכלר: באינטרנט כן מקבלים תשובה, אם התקבל או לא?
<שרה סטרקובסקי שילון: לא.
ישראל אייכלר: למה הם לא יכולים?
<קריאה: יש מייל.
ישראל אייכלר: במייל, אני מדבר.
ישראל אייכלר: במייל לא מקבלים תשובות?
<גלית יעקובוב: מי שמגיש דרך המייל מקבל תשובה אוטומטית - - -
<אילנה דניאל: הבעיה היותר-קשה זה שאלה התקבלו, אסור להודיע להם.
ישראל אייכלר: כדי לא ליצור סכסוכים בין אנשים?
<אילנה דניאל: לא, אם יהיה ערעור והוא יתקבל, אז אחד שכבר - - - לא יכול להיות, אז הוא נופל.
<שרה סטרקובסקי שילון: זו הבעיה שלהם במעון כאן, כי יש ילדים, אתה צריך להגיד למישהו: טעינו, אופס - - -
ישראל אייכלר: יכול להיות שמישהו התקבל, ובגלל הערעור הוא נופל החוצה?
<קריאות: זאת הבעיה.
<אורית בן טוב ודגרוב: לא, לא, לא.
<קריאה: אל תגידי לא.
<קריאה: אנחנו לא מודיעים, אבל לא מודיעים לאף אחד.
<אורית בן טוב ודגרוב: סליחה, אתם טועים.
<אורית בן טוב ודגרוב: שמי אורית בן טוב מ"ויצ"ו", אני מפקחת על המעונות ואני נוכחת בוועדת קבלה.
<אורית בן טוב ודגרוב: מתוך כיתה של 18 ילדים, בכיתה שבה מתקיימת ועדת קבלה, אנחנו מקבלים אוקיי לקבל, עדיין לא להודיע כפי שאמרתי קודם, נכון ל-16 ילדים - - -
<קריאה: לא, לא ל-16.
<קריאה: לכל ה-18 לא מודיעים.
<אורית בן טוב ודגרוב: רגע, סליחה.
<אורית בן טוב ודגרוב: בטבלאות של ועדות הקבלה גם בשניים האחרונים, הילד ה-17 וה-18 רשומים כ"לא התקבלו".
<אורית בן טוב ודגרוב: זאת אומרת שאם יגישו ערעור וערעור אחד יתקבל, לא נצטרך לבטל ילד שהתקבל קודם לכן כי הוא מלכתחילה עדיין לא התקבל.
ישראל אייכלר: במקום שתתווכחו ביניכם, נשאל את גלית עצמה.
ישראל אייכלר: מה את אומרת בעניין?
<שרה סטרקובסקי שילון: אנחנו ב"נעמ"ת" לא מודיעים לאף הורה - - -
ישראל אייכלר: אגב, כבר יותר קל לעשות פריימריז בליכוד ולדעת איפה אני עומד.
<אילנה דניאל: היום אנחנו ב-7 באוגוסט, ויש הורים שלא יודעים שהם התקבלו למעונות.
ישראל אייכלר: גלית, בבקשה.
<גלית יעקובוב: אני רק אתחיל בזה ששתיכן צודקות.
<גלית יעקובוב: אנחנו עושים ועדות קבלה, יש את הדירוג מ-1 עד אחרון הילדים, כולם מדורגים ולכולם יש איזשהו תור.
<גלית יעקובוב: מי שנכנס לתוך המכסה, מינוס שתיים, מנהלת המעון מקבלת עליו אישור שהוא לכאורה התקבל, אבל הוא עוד לא קיבל את האישור שלו.
<גלית יעקובוב: כל אלה שלא התקבלו מקבלים הודעות שהם לא התקבלו, כולל השניים האחרונים כדי לאפשר להם להגיש את העררים.
<גלית יעקובוב: העררים נבדקים וניתנת תשובה.
<גלית יעקובוב: היום עשינו הערכת מצב, אחרי שעשינו אותה גם בשבוע שעבר, ולכן היום בבוקר הוצאנו אישור – אתם עוד לא ראיתם את זה, לדעתי, כי הייתם בדרככם לכאן – הוצאנו אישור לכל מנהלות המעון כן להוציא את ההודעות להורים, ולהגיד להם, תודיעו להורים טלפונית, בגלל שבעוד יומיים נגמרת שנת הלימודים – תודיעו להורים שהתקבלו, תקשיבו, התקבלתם, אתה מקום 1, אתה מקום 3, אתה 5, אתה 17, אבל עם הערה קטנה שאומרת, שימו לב, עוד לא סיימנו את העררים, יכול מאוד להיות שאיזשהו ערר יבוא ונצטרך לשנות בשבילו את התמונה.
<גלית יעקובוב: כמובן שמקום 1, 2 ו-3 יהיו יותר רגועים, אבל מקום - - -
<קריאה: גלית, זה עוד יותר היסטרי.
<גלית יעקובוב: אין לנו ברירה.
<גלית יעקובוב: מנהלת המעון עושה את זה - - -
ישראל אייכלר: אני מסתכל על מה שיש כבר, כי מה שאין אנחנו שמענו פה.
ישראל אייכלר: אני מסתכל על 9,000 ילדים שלא יעזרו להם, לא ה-17 ולא ה-18, הם בכלל מחוץ לרשימה.
<גלית יעקובוב: אני חייבת להגיד שכל ההחלטות שאנחנו מקבלים בזמן האחרון הן החלטות קשות, זה לא החלטות שאף אחד מאתנו שמח בקבלה שלהן, כלומר, זאת החלטה מושלמת.
<גלית יעקובוב: גם ההחלטה הזו התקבלה לא בלב קל, ואין לנו ברירה - - -
ישראל אייכלר: אין ברירה, כי מאוחר כבר.
ישראל אייכלר: את מחזיקה 17,000 ילדים שכן התקבלו, העצבים של ההורים - - -
<קריאה: הם כבר אומרים, ובצדק, מאוחר, כבר מצאנו פתרון אחר ואז אין לך ילדים בסוף.
ישראל אייכלר: רגע, רגע, זה מצוין.
ישראל אייכלר: יש עוד ילדים - - -
<אורית בן טוב ודגרוב: מצאנו את עצמנו בשנה שעברה בספטמבר במעון מאוד מבוקש במרכז תלמידים, עם מעל 360 נרשמים במצב של חוסר ילדים בכיתת תינוקות, לא יכול להיות דבר כזה, מכיוון שכולם מצאו להם סידור אחר - - -
<אילנה דניאל: בדיוק.
<אילנה דניאל: לקחו מטפלות - - - והם נשארים - - -
ישראל אייכלר: שימו לב לאבסורד, זה מזכיר לי את תקופת הצנע שאני לא זוכר אותה, כשהיינו ילדים קטנים.
ישראל אייכלר: אבל מה שעכשיו אמרת להם, שהם כן יכולים להודיע, זה כבר פותר קצת בעיה, שהם יידעו איפה הם עומדים, כדי שההוא יודיע כבר הסתדרתי, אז עכשיו עוד אפשר להוסיף.
<קריאה: אבל מודיעים רק לשלילי.
<גלית יעקובוב: לא, שלילי כבר כולם קיבלו את ההודעות.
<גלית יעקובוב: איך שהסתיימו הוועדות – לא את העררים, את ההודעות השליליות לפני העררים.
<גלית יעקובוב: את העררים אנחנו נסיים, אני מקווה, עד אמצע השבוע הבא עם ניסיון שלנו לגייס עוד פעם אנשים כדי לגמור את זה יותר מוקדם.
<עדי יזהר: אבל את מבינה שברגע שיש ערר, כל הרלוונטיות של הודעה ראשונה בטלה?
<עדי יזהר: אני ישבתי וחיכיתי לערר.
<עדי יזהר: אני היום, אור לשעה שלוש, שלוש וחצי, לא רשמתי אפילו למעונות פרטיים כי כל דמי רישום הם בין 400 ל-600 שקלים, ואני לא יכולה להרשות לעצמי ללכת ולפזר - - -
ישראל אייכלר: סליחה, אני רוצה לשמוע – את משלמת בין 400 ל-600 שקל, ואם את לא - - -
<עדי יזהר: שלא מחזירים.
<קריאות: שלא מחזירים אותם.
ישראל אייכלר: לא מחזירים את הכסף?
<קריאה: זה במסגרות פרטיות, לא בתמ"ת.
<קריאה: זה במעון פרטי.
ישראל אייכלר: פרטי, פרטי, זה נשמע לי שוד.
ישראל אייכלר: אנחנו לא ידענו מזה בכלל.
ישראל אייכלר: אפילו כשאני קונה מוצר, יש היום חוקים שאני יכול לחזור בי עד כמה ימים.
ישראל אייכלר: משעה שהיא נרשמה ואחר-כך היא קיבלה מקום, במעונות 400 שקל על - - -
<קריאה: במעונות המפוקחים - - -
<קריאות: זה דבר שצריך לתקן בחקיקה, מה זאת אומרת?
<קריאות: כמו שאני יכול לקנות מוצר בחנות פרטית, ואחרי שבועיים התחרטתי, שבועיים, אז גם פה, עד שלא נסתיים – נניח, אני מבין, 100 שקל דמי רישום שלא תבלבלו את המוח, אבל 400 שקל?
<קריאות: 600 שקל?
<קריאה: 400 עד 600, הרב, בוא נדייק.
יעקב אשר: אבל יש לי הצעה לסדר.
יעקב אשר: אץ זה צריך לעשות אחרי שנדע שיש מקומות קונקרטיים.
ישראל אייכלר: בסדר, אבל תזכור שצריך לזכור את זה.
ישראל אייכלר: צריך לטפל בזה.
ישראל אייכלר: דמי רישום של 100 שקלים, אני מבין.
ישראל אייכלר: אבל יותר מזה?
ישראל אייכלר: ניתן עכשיו לגברת גלית יעקובוב להשיב על כל הנושאים, כי אני רוצה להגיע לפתרונות.
<קריאה: אפשר כמה מילים לפני?
ישראל אייכלר: אנחנו כבר שמענו.
ישראל אייכלר: השעה שלוש.
<שרה סטרקובסקי שילון: רק בקשר לשנה, בנושא שאני רוצה לחזק אותו.
<שרה סטרקובסקי שילון: מה שקרה השנה זה בחודש מרץ קיבלנו הודעה על שינוי תפוסה, על חריגת תפוסה.